07/09/2011 | Administración LocalMunicipal
Cerdido
Publicación de ordenanza

Unha vez rematado o período de exposición o público da aprobación provisional do Regulamento de uso da piscina municipal de Cerdido, sen que se presentara ningunha alegación e o abeiro do disposto no artigo 70,2 da Lei 7/1985 de bases de réxime local compre proceder a publicación integral do texto: A Consellería de Sanidade da Xunta de Galicia, a través do Decreto 103/2005, do 6 de maio polo que se establece a regulamentación técnico sanitaria de piscinas de uso colectivo, fixa con carácter obrigatorio, as normas que regulan o control sanitario das piscinas de uso colectivo ubicadas no territorio da Comunidade Autónoma de Galicia. A complexidade das instalacións e dos seus sistemas, a limitación dos seus aforos e os dispares usos das mesmas fai necesaria unha regulación do uso e funcionamento. Este Regulamento pretende ademais completar a normativa autonómica establecendo as condicións que deben respectar os usuarios das mesmas, co fin, tanto de garantir un bo uso das instalacións que reverta no seu óptimo funcionamento, como de facilitar a convivencia nestes espazos que son compartidos a cotío por unha pluralidade de persoas. Este Regulamento ten por obxecto ordear o uso das instalacións da Piscina Municipal do Concello de Cerdido, con todos os seus distintos elementos, sexa xestionada polo concello directamente ou ben indirectamente por calquera das modalidades de xestión de servizos públicos previstas na Lei 7/1985 de bases de réxime local, e será de aplicación ás actividades que se desenvolvan nestes espazos. As instalacións da Piscina Municipal teñen a condición de bens de dominio público, destinados á prestación dun servizo público municipal aos cidadáns, de acordo cos artigos 4 do Real Decreto 1372/1986, do 13 de xuño e 85 da Lei 7/1985, do 2 de abril, reguladora das bases do réxime local. Os veciños empadroados e residentes no termo municipal de Cerdido terán preferencia para o uso das instalacións municipais no inicio dos cursos e preferencia nas listas de espera. Son finalidades do servizo público que se presta na Piscina Municipal as seguintes: a)- Promover o acceso dos cidadáns, sen discriminacións ou límites de idade, á práctica de actividades acuáticas, como ocupación saudable do tempo de lecer b)- Achegar a actividade acuática aos menores mediante os programas deportivos que se implanten. c)- Promover cursos de natación entre os diferentes sectores da poboación d)- Fomentar e promover o exercicio físico mediante as actividades que se realicen nas instalacións da Piscina Municipal. As condicións hixiénico-sanitarias das piscinas serán as establecidas no Decreto 103/2005, do 6 de maio, da Xunta de Galicia polo que se establece a regulamentación técnico sanitaria das piscinas de uso colectivo, ou polas normas que o modifiquen ou substitúan, así como polo resto da normativa estatal ou autonómica, segundo o réxime de distribución de competencias. O presente regulamento de uso das instalacións da Piscina Municipal é público e para xeral coñecemento, polo que unha copia do mesmo se deberá atopar nun lugar visible das instalacións da Piscina. As instalacións da Piscina Municipal de Cerdido están constituídas polos seguintes elementos principais: 1) Elementos de uso privado: Formado polas salas de máquinas, oficinas, zona de monitores e almacéns. Non son de acceso público unicamente está permitida a entrada ao mesmos, o persoal de control, mantemento, limpeza e xestión da piscina.2) Elementos comúns: Son os locais ou zonas de acceso público, está formados por: Vestíbulo de Acceso, Vestiarios, duchas e Praia.3) Piscinas: Formadas polas piscinas propiamente ditas que son: Piscina e piscina pequena ou de iniciación.1) Vestíbulo de acceso. Contén as barreiras e elementos de control que permiten o acceso ás instalacións da Piscina.2) Vestiarios. Contén os servizos hixiénicos, e colgadoiros que permiten mudarse para acceder ás instalacións. Están diferenciadas para homes e mulleres.3) Praia. A praia é o espazo libre anexo arredor das piscinas que serve como de zona de relax.4) Duchas. Zona previa os vasos, e conten as duchas de uso obrigatorio antes de acceder o vaso. O edificio da Piscina Municipal conta con dúas piscinas propiamente ditas.1) Piscina grande (vaso grande). Trátase dunha piscina das seguintes características: Longo: 12,50 metros Anchura: 6,25metros Profundidade: 1,10 ata 1,80 m. Tipo de auga: piscina de auga doce. Temperatura: comprendida entre 28ºC e 30ºC.2) Piscina pequena ou de iniciación. Características: Medidas: Diámetro: 6,25 Profundidade: 35 cm. Tipo de auga: piscina de auga doce. Temperatura: comprendida entre 28ºC e 30ºC.1) Os aforos das piscinas, de acordo co Decreto 103/2005, do 6 de maio, da Xunta de Galicia polo que se establece a regulamentación técnico sanitaria das piscinas de uso colectivo, establécese en función da superficie de lámina de auga dos vasos que integren a piscina: de tal forma que nos momentos de máxima concorrencia cada bañista disporá por lo menos de dous metros cadrados de lámina de auga para os vasos das piscinas descubertas e de tres metros cadrados nos vasos de piscinas cubertas. Piscina grande: 39 persoas. Piscina pequena: 15 persoas. Piscina grande: 26 persoas Piscina pequena: 10 persoas 2) O Persoal encargado da piscina poderá autorizar a entrada ata un máximo de 50 persoas sempre que se lle advirta da existencia do numero máximo de bañistas podendo acceder a praia pero non o vaso da piscina. Para os cursos de natación establecese un aforo de 12 persoas por curso. O acceso ás instalacións da Piscina Municipal farase polos seguintes medios: a)- Mediante a adquisición dunha entrada, en calquera das modalidades que se establezan. b)- Pola posesión do carné de abonado das instalacións, en calquera das súas modalidades sempre que estea actualizado e non teña o interesado pendente o pago das cotas establecidas.1) A condición de abonado adquírese unha vez solicitada a inscrición como abonado da instalación mediante a correspondente folla de solicitude de ingreso, e pagada a cota de matrícula correspondente.2) O abonado ten dereito á utilización das instalacións que lle correspondan durante todo o horario de funcionamento establecido para o tipo de abono elixido.3) A condición de abonado manterase mentres non sexa acordada a súa baixa por vontade do interesado, ou ben por imposición dunha sanción, consonte o establecido nesta ordenanza.4) O abonado queda obrigado a comunicar os cambios que se produzan nos seus datos persoais, que servirán de base para o recoñecemento daquela condición, ou para a realización de xestións a ela ligadas.5) Cando unha persoa desexe causar baixa como abonado, deberá comunicar esta circunstancia por escrito mediante un impreso de baixa voluntaria; este escrito presentarase antes do día 15 do mes anterior ao cal quere causar baixa.6) O documento de abono será persoal e intransferible, e autoriza ao uso das instalacións elixidas durante o calendario e horarios de apertura ao público, polo que só poderá ser utilizado polo titular; o incumprimento desta obriga dará lugar ás consecuencias previstas neste regulamento. Cando a demanda de abonados supere a capacidade máxima prevista utilizaranse listaxes de espera para cubrir as baixas que se produzan coas persoas que nelas se atopen. a)- Os interesados inscribiranse na lista de espera b)- Producida unha vacante na relación de abonados por renuncia, sanción ou por caducidade de aboamento o persoal encargado da piscina comunicará esta circunstancia á persoa á que lle correspondera a opción, para que a cubra a documentación necesaria. A utilización fraudulenta do abono dará lugar á imposición ao titular das sancións previstas neste regulamento.1.-O pagamento das cotas mensuais establecidas para o abono realizarase mediante autoliquidación e ingreso nas contas bancarias abertas polo Concello de Cerdido.2.-Os abonados que non estean ao corrente do pago dos seus recibos, non poderán acceder ás instalacións e perderán aquela condición segundo o establecido neste regulamento. O acceso ás instalacións municipais supón a aceptación polos usuarios das normas contidas neste regulamento e no resto da normativa de aplicación. As instalacións da Piscina Municipal estarán abertas ao público os días e nos horarios que se aproben polo Concello e que se deberán atopar nun lugar visible nas instalacións. As persoas que utilicen as instalacións deberán respectar as seguintes normas xerais: a) Está prohibido fumar en todos os espazos das instalacións. b) Prohíbese a utilización de teléfonos móbiles dentro das instalacións. c) Non se poderá acceder ás instalacións con animais agás con cans guía. d) Para facilitar a convivencia de todos os usuarios, non se debe correr nin berrar nas zonas compartidas con outra xente. e) Para os efectos da Lei orgánica 15/1999 do 13 de decembro de protección de datos de carácter oficial, ao inscribirse na instalación autorízase a utilización dos datos persoais e o seu tratamento informático para a xestión da instalación e no seu caso, envío de información comercial inherente á xestión do centro. f) Prohíbese a captación, reprodución ou publicación por fotografía, filme, ou calquera outro procedemento, da imaxe dunha persoa en lugares ou momentos da súa vida privada ou fora deles, salvo os casos previstos no artigo oitavo dous da Lei orgánica 1/1982 de protección civil o Honor e a Intimidade persoal e familiar e a propia imaxe. As persoas que utilicen as instalacións da Piscina Municipal de Cerdido deberán amosar un comportamento correcto e respectuoso para o resto das persoas coas que as compartan e cara ás instalacións e os bens que nelas se atoparan, así como manter estas nas axeitadas condicións de limpeza tralo seu uso. Os usuarios están obrigados a seguir as instrucións dos socorristas en canto ao uso dos vasos, que segundo o nivel e ritmo de nado estarán distribuídos en rápidos e lentos. As ordes dadas polo Socorrista son de inmediato cumprimento. Nas instalacións da Piscina Municipal de Cerdido existirán follas de reclamación a disposición das persoas que as utilicen, segundo o establecido na normativa sobre consumo. Os usuarios disporán dun buzón onde poder dirixir as súas queixas ou suxestións sobre o funcionamento do servizo, que estará en lugar visible e accesible. Así mesmo deberase informar nun lugar visible aos interesados da existencia deste buzón e da posibilidade de presentar nel as súas queixas ou suxestións. O Concello de Cerdido ou a empresa adxudicataria do servizo non se farán responsables dos obxectos perdidos, abandonados, ou subtraídos nas instalacións. Os acompañantes non poderán acceder aos vestiarios e zona de praia na piscina. Os usuarios respectarán e utilizarán de forma correcta os vestiarios de forma que se manteñan en correctas condicións hixiénicas e de conservación. É obrigatorio o uso de chancletas para se duchar e circular polos vestiarios. Está prohibido realizar accións hixiénicas como afeitarse, depilarse ou tinguirse dentro dos vestiarios. O lixo deberase deixar nos recipientes destinados para os efectos. Os nenos e nenas maiores de 7 anos deberán utilizar unicamente o vestiario que lles corresponda segundo o seu sexo.1.- A praia e unha zona reservada aos bañistas.2.- Agás dos monitores, operarios de mantemento e bañistas, ninguén pode acceder a ela.3.- Para o acceso dos bañistas ás zonas de praia é obrigatorio o uso de bañador e zapatillas.4.- Os nenos que usen cueiros, deberán usar cueiros especiais para o baño.5.- Para evitar riscos sanitarios, está prohibida a entrada na zona de praia, daquelas persoas que padezan enfermidades cutáneas ou doutro tipo que pola súa natureza se podan contaxiar a través da auga.1.- Prohíbese a entrada vestido e con calzado da rúa.2.- Prohíbese comer e beber.3.- Prohíbese alborotar ou falar en voz elevada. É obrigatorio o uso de bañador. Os nenos que usen cueiros, deben empregar cueiros especiais de piscina ou similar, gorros de baño e, por motivos hixiénicos, aconséllase o uso de zapatillas de auga.1.- O número máximo de usuarios nos vasos, está limitado polo aforo máximo indicado no presente regulamento.2.- É obrigatorio ducharse antes da inmersión na auga dos vasos.3.- No horario de baño libre, os/as nenos/as ata dez anos deben ir acompañados por un adulto.4.- Non está permitido o emprego de colchonetas, frotadores, gafas de cristal, ou calquera elemento que a xuízo dos responsables da seguridade do vaso poidan supoñer algún risco para o resto de usuarios.5.- Cada usuario debe respectar a ubicación indicada polo socorrista, determinada segundo o seu nivel 6.- Os usuarios, que non saiban nadar, deberán comunicalo o socorrista cada vez que accedan as instalacións.1.- Prohíbese entrar no vaso con maquillaxe, cremas ou apósitos de ningún tipo.2.- Prohíbese mexar, cuspir ou soarse na piscina.3.- Prohíbese saltar á auga de cabeza, agás nos cursos que se organizan e con autorización do socorrista.4.- Prohíbese sentarse nas corcheiras. Consideraranse faltas leves as seguintes condutas: A desobediencia das instrucións e advertencias que o persoal das instalacións determine co fin de cumprir este regulamento e as normas sobre utilización das piscinas de uso colectivo, e en especial aos artigos referentes ao comportamento dos usuarios e a utilización das instalacións. Consideraranse faltas graves as seguintes condutas: a) A falta de respecto cara os traballadores das instalacións ou demais usuarios. b) As accións ou omisións que impliquen deterioro grave das instalacións ou equipamento. c) A subtracción de obxectos situados nas instalacións. d) O uso fraudulento de documentos para o acceso ás instalacións ou a cesión destes documentos a terceiros non autorizados. e) A reiteración de faltas leves. f) As accións que causen desperfectos nas instalacións ou equipamento. Consideraranse faltas moi graves: a) As accións que prexudiquen gravemente ou supoñan riscos para a saúde dos usuarios ou traballadores da instalación. b) As accións que impliquen un deterioro moi grave ou irreversible nos equipamentos da instalación. c) A reiteración de faltas graves. As faltas leves serán sancionadas con multa de 6,00 € a 60,00 €. Estas sancións será impostas por acordo da Alcaldía. As faltas graves serán sancionadas con multa de 60,01 € a 150,00 €. Estas sancións serán impostas pola Alcaldía, despois da audiencia ao usuario. As faltas moi graves serán sancionadas con multa de 150,01 € ata 3.000,00 € e con un período variable de expulsión das instalacións ata a expulsión definitiva, perdendo, no seu caso, a condición de abonado. A comisión dunha infracción poderá dar lugar á expulsión inmediata do recinto, coa posterior perda, no seu caso, da condición de abonado ou participante nos cursos ou actividades que se realicen. As sancións impostas en cumprimento deste regulamento son independentes das responsabilidades civís, penais ou de calquera orde en que puideran incorrer os autores de danos aos bens ou ás instalacións. O autor de danos, roturas ou desperfectos dos elementos das instalacións deportivas deberá aboar o importe que corresponda á súa reparación ou substitución, con independencia das sancións administrativas que se impoñan. Este regulamento entrará en vigor trala publicación íntegra do seu texto no Boletín oficial da provincia de A Coruña, consonte o establecido no artigo 70.2 da Lei 7/1985, de 2 de abril, reguladora das bases do réxime local. Cerdido, 29 de agosto de 2011. A Alcaldesa. Asdo. Ana Rodríguez Montero